text: ফেনীতে ছাত্রীকে জন্মদিনের উপহার দিতে গিয়ে শিক্ষক ধরা - CPLUSTV
  সারাদেশ ফেনীতে ছাত্রীকে জন্মদিনের উপহার দিতে গিয়ে শিক্ষক ধরা
  ফেনীতে ছাত্রীকে জন্মদিনের উপহার দিতে গিয়ে শিক্ষক ধরা
  ফেনীর সোনাগাজীতে চোর সন্দেহে প্রেমিক আটক!
  ফেনী প্রতিনিধি: ফেনীর সোনাগাজী বগাদানা ইউনিয়নের তাকিয়া বাজার সংলগ্ন আশ্রাফ আলী কবিরাজ বাড়িতে চোর সন্দেহে প্রেমিক হামিদ হোসেন আজাদ নামের এক যুবককে আটক করে পুলিশে দিল পরিবার!
  রবিবার রাতে তাকে ধরে রাখে একটি পরিবার। পরে তাকে পুলিশে সোপর্দ করে।
  বাড়ির লোকজন জানায় চোর সন্দেহে যুবকটিকে আটক করা হয়েছে।
  স্থানীয় এলাকাবাসীরা জানায় ছেলেটি ছাত্রীকে জন্মদিনের উপহার দিতে গিয়ে গিয়ে ধরা পড়েছে।
  ছাত্রীর পরিবার শিক্ষক হামিদুর রহমান আজাদকে রাতে আটক করে বেঁধে ছবি তুলে সামাজিক যোগাযোগ মাধ্যমে 'চোর' উল্লেখ করে ছড়িয়ে দেন।
  (২৯ আগস্ট) রাতে উপজেলার বগাদানা ইউনিয়নের তাকিয়া বাজার সংলগ্ন পাইকপাড়া গ্রামের তাকিয়া আশ্রাফ আলী কবিরাজ বাড়িতে এ ঘটনা ঘটে।
  এ ঘটনায় দুই পরিবারের পক্ষ থেকে পাল্টাপাল্টি মামলা দায়ের করা হয়েছে।
  মামলার প্রেক্ষিতে শিক্ষক হামিদুর রহমান আজাদ ও ছাত্রীর ভাই দীন মোহাম্মদকে গ্রেফতার করেছে পুলিশ। তাদের দুইজনকে সোমবার (৩০ আগস্ট) দুপুরে আদালতের মাধ্যমে কারাগারে প্রেরণ করা হয়েছে।
  স্থানীয় সূত্র জানায়, উপজেলার বগাদানা ইউনিয়নের আবদুল হাইয়ের কন্যা ও এক পুত্রকে প্রায় পাঁচ বছরর আগে থেকে প্রাইভেট পড়াতেন হামিদুর রহমান আজাদ।
  সে সূত্রে, গত দুই বছর থেকে আবদুল হাইয়ের স্কুল পড়ুয়া কন্যার (নবম শ্রেণি) সাথে আজাদের প্রেমের সম্পর্ক গড়ে উঠে। প্রেমিকার যোগসাজশে ২৯ আগস্ট রাত ২টায় ওই ছাত্রীকে জন্মদিনের উপহার দিতে ঘরের ভেতরে ঢুকেন প্রেমিক আজাদ। প্রেমিকার পিতা আবদুল হাই ও তার ভাই দীন মোহাম্মদ টের পেয়ে আজাদকে আটক করে বেধড়ক পিটিয়ে ঘরের সামনে বৈদ্যুতিক খুঁটির সাথে বেঁধে রাখে। এরপর ছবি তুলে দীন মোহাম্মদের ফেসবুক আইডিতে খুঁটিতে বাঁধা আজাদের ছবি পোস্ট করেন।
  মেয়ের বাবা আবদুল হাই অভিযোগ করেন, দীর্ঘ দুই বছর যাবত আজাদ তার স্কুল পড়ুয়া কন্যাকে প্রেম ও বিয়ের প্রস্তাবে উত্যক্ত করে আসছে। তিনি ও তার মেয়ে বিয়ে ও প্রেমের প্রস্তাবে রাজি না হওয়ায় আজাদ রোববার রাতে সুকৌশলে ঘরে ঢুকে এবং তার কন্যাকে জোরপূর্বক ধর্ষণের চেষ্টা চালায়। তিনি ও তার ছেলে মিলে আজাদকে আটক করে রশি দিয়ে বৈদ্যুতিক খুঁটির সাথে বেঁধে রাখেন। তার ছেলের সাথে ধস্তাধস্তির এক পর্যায়ে তার ছেলের লাঠির আঘাতে আজাদের মাথা ফেটে যায়। তিনি আজাদকে একমাত্র আসামি করে তার স্কুল পড়ুয়া কন্যাকে ধর্ষণ চেষ্টার অভিযোগে মামলা দায়ের করেছেন।